ཕྱག་རྗེས་ལྔ་པ་རྒྱལ་ཁྲིམས་ཆེན་མོ་བཅོས་པ།བཀའ་ཡི་ཁྲིམས་ཡིག་ཆེན་མོ་རྣམས་མཛད།ཁྲིམས་ཀྱི་རྒྱལ་ཁབ་བཙུགས།མི་རིགས་གྲངས་ཉུང་ནང་ནས་ཐང་རྒྱལ་རབས་དུས་ནས་བཟུང་ཁྲིམས་ལུགས་ཡོད་པ་ནི་རྒྱལ་ཁབ་ནང་ནས་རྒྱ་དང་བོད་མ་གཏོགས་མེད།ཧྥ་རན་སེའི་དེང་རབས་ཀྱི་སྐྱེ་དངོས་རིག་པ་བ་གྲགས་ཆེན་མཱ་ཐིས་ཨིལིས་ཁར་ཞེས་པ་རྒྱ་གར་དུ་སོང་ནས་གྲྭ་པ་བྱས་ཏེ།བོད་སྐད་དུམཚན་ཉིད་རིག་པ་སྨྲ་བཞེས་པའི་དཔེ་ཆ་ཞིག་བྲིས་ཡོད་པ་དེའི་ནང་གནའ་དུས་ཀྱི་ལོ་རྒྱུས་ལ་བལྟས་ཚེ།ཤར་ཕྱོགས་སུ་རྩོམ་རིག་ཧ་ཅང་དར་ཆེ་བའི་མི་རིགས་གསུམ་ཡོད་པ་ལས།དང་པོ་རྒྱ་གར་ཡིན་ཏེ།མ་ཧཱ་བྷ་ར་ཏལ་སོགས་ལོ་ངོ་སྟོང་ཕྲག་བཞི་ལྔ་ཙམ་གྱི་ལོ་རྒྱུས་ཡོད།གཉིས་པ་རྒྱ་ནག་ཡིན་ལ་རྒྱའི་ལོ་རྒྱུས་ཡིག་ཚང་སྔ།གསུམ་པ་བོད་ཡིན་ནོ།།ཤར་ཕྱོགས་ཀྱི་མི་རིགས་ནང་འདི་གསུམ་མ་གཏོགས་མེད་ཅེས་གསུངས་ཡོད།ཡིག་ཚང་རྒྱ་ཆེ་ཞིང་མང་བ།ངས་བསམ་གཞིག་བཏང་ན།ལྔ་བཞིའི་ལས་འགུལ་གྱི་རྗེས་ནས་ལྕགས་དཔར་གསར་བ་བཏབ་རྗེས་རྒྱའི་ཡིག་ཚང་མང་དུ་སོང་བ་མ་གཏོགས།དེའི་སྔོན་གྱི་ཤིང་དཔར་ལ་མཚོན་ན་བོད་དང་གཅིག་ཡིན་སྙམ།